Hra

Hra je aktiwita z postajenymi prawidłami, na kotrejž so jedna abo wjacore wosoby wobdźěleja. Hra rozeznawa so wot druhich formow zabawy přez eksistencu krutych prawidłow, kotrež z tym zwisowace aktiwity postajeja.

Zapřijeće hra wužiwa so tež w mnohich (njewotwisnych) wědomostnych wobłukach, při čimž jeho wuznam wot wotpowědneje discipliny wotwisuje.

 Hry jako forma zabawy 
mini|Přikład za fyzisku hru
Hry móža měć fyziski (kopańca) kaž tež duchowny (šach) abo zbožu podobny (rulet) charakter. Wjele hrow leži mjez tutymi kategorijemi. Najwjace hrow, hdyž tež nic wšitke, su wubědźowanske, a zaměr hrajerja abo skupiny hrajerjow je, nad druhimi wobdźělnikami dobyć. Mamy tež kompjuterowe hry, kotrež dźensniši dźeń tute zapřijeće dominuja.

Je jara wjele wšelakorych hrow, ale wone hodźa so do wjacorych wulkich kategorijow rozdźělić:

 logikowe hry – bjez připadnych a fyzikaliskich elementow, t. r. tajkich, pola kotrychž dobytk wot duchowneje wukonliwosće (w praksy wot prawosće rysow) wotwisuje.
 deskowe hry – Go, šach, damu, gomoku, tic-tac-toe atd. Tute hry su přeco kompetitiwne
 kwisowe hry – tu ma hrajer nadawk, na stajene prašenja wotmołwić. Wone móža wubědźowanske elementy wobsahować, hdyž njeje dobytk jenož prawa wotmołwa na prašenje, ale tež (abo bjezwuwzaćnje) lěpša wotmołwa hač te sobuhrajerjow.
 hry wo zbožo – hry, pola kotrychž njeje wuslědk předwidźomny a njeje žaneje strategije, z kotrejž móžeš swój wuslědk polěpšić, bjeztoho zo by prawidła łamał. Přikłady za to su rulet, lotto a wójna.

 hry, kotrež bazuja na ćělnej fitnesy – bazuja na nadawku (abo wjacorych nadawkach), kotrež maja wšelake psycho-motoriske kmanosće hrajerja (na př. wušiknosć, spěšnosć, móc atd.) testować. Tajke hry móža być hry za dźěći, kotrež jim při jich ćělnym wuwiću pomhaja. Wosebita družina toho su wušiknostne hry, kotrež hodźa so tež při kompjuteru hrać.
 logiske a zbožowne hry – wšelakich hrow, při kotrychž zbožo kaž tež kmanosće wo dobyću rozsudźeja. K tutej kategoriji słušeja najwjace kartowych hrow (na př. poker) kaž tež někotre deskowe hry (na př. Ludo, Monopoly).

Hry móža so tež po wašnju hraća do wěstych skupin rozdźělić, z kotrychž su najwažniše:

 wólnočasne hry – wólnočasne hry su prosće natwarjene, lochko nawuknyć a činja wjele wjesela.
 zbožowne hry – z wysokim podźělom připada a wotwisnje po hrě wšelakorych duchownych elementow, zwjetša bjez fyziskich elementow. K tomu słušeja pokery, rulety a wšelake družiny hrajnych awtomatow (jednoručne bandity).
 strategiske hry – je družina deskowych hrow, pola kotrychž předstaja hrajna deska kartu wěsteje kónčiny, kotraž je zwjetša do šěsćróžkatych polow rozdźělena. Zwjetša jedna so wo hry, kotrež so z dweju přećiwniskeju stronow hraja, kotrež wobsedźa swójske jednotki z kompleksnymi kajkosćemi, kotrež so w formje hrajnych kamjenjow na hrajnej desce zaměstnja. Wo skutkownosći akcijow rozsudźeja připadne faktory (wulosowanje wuslědkow wojowanjow, na př. z kóstkami) kaž tež rysy a strategije hrajerjow.
 rólowe hry – su hry, w kotrychž hrajerjo wěste róle (z wěstymi kajkosćemi) přewzaja a tute w fiktiwnym swěće (husto z kompleksnymi stawiznami a prawidłami) hraja. Hrajerjo zwjetša mjez sobu njekonkuruja a njespytaja, so mjez sobu z hry eliminować, ale spytaja zhromadnje, wot hrajneho nawody stajene problemy rozrisać. W normalnym padźe so ćělna wukonliwosć hrajerjow njetestuje (bazujo na stawiznički a rozmołwy), ale móža wobsahować elementy ćělneje wukonliwosće, kotrež su z wěstymi nadawkami zwjazane, a tež duele hodźa so tak někak realistisce hrać.
 bojowe hry – su kombinacija strategiskich deskowych hrow a rólowych hrow. Město hrajnych deskow wužiwaja so modele, a při wojowanjach, kotrež so na jich ležownosći wunošu, maja tři a nic jenož dwě dimensiji wuznamnej. Modele njejsu zwjetša do polow rozdźělene. Za měrjenje zdalenosćow wužiwaja so jednore pomocne srědki kaž wšědne lineale. Město hrajnych kamjenjow wužiwaja so w bitwowych hrach figury. Z rólowych hrow přewozmu so zwjetša jenož charakterne typy a estetiska runina.
 kartowe hry – hrow, pola kotrychž so wšelake družiny kartowych deskow wužiwaja, kotrež so zwjetša připadnje ćahnu a mjez hrajerjemi rozdźěleja. Někotre karty su jako hry zboža znate, na př. poker.
 zběranske kartowe hry – družiny kartowych hrow, kotrež su zwjazane z rólowymi hrami a deskowymi hrami, pola kotrychž ma kóžda kartka swójske kompleksne funkcije w hrě a móže jako dźěl hrajneje deski, jako figura, předmjet, podawk atd. słužić.

 Wotkaz 

!